Hiérom geen parool vir Derby-LewisClive Derby-Lewis Masutha het Vrydag aangekondig dat Derby-Lewis nie op mediese parool vrygelaat gaan word nie. Hy het gesê Derby-Lewis het derde fase longkanker. Volgens die minister kwalifiseer gevangenes slegs vir mediese parool indien hulle kanker in fase vier is. Volgens Masuthu het Derby-Lewis onder ŉ skuilnaam behandeling ontvang in die hospitaal. Die skuilnaam wat gebruik is, was glo die naam van ŉ bestaande pasiënt wat ook vir kanker behandel is. Masutha het gesê dit is dus onseker of die verslae en monsters wat voor die paroolraad was, wel dié van Derby-Lewis was. Hy is ook nie oortuig dat Derby-Lewis werklik berou getoon het vir sy dade nie, het Masutha bygevoeg. Derby-Lewis (79) dien lewenslange tronkstraf uit vir sy aandeel in die moord op die destydse SAKP-leier Chris Hani in April 1993. Klik hier vir alle vorige berigte oor Clive Derby-Lewis.